O faimoasă mănăstire din Ucraina a luat foc după un atac rusesc.
O biserică de lemn a unei celebre mănăstiri ortodoxe din estul Ucrainei a fost distrusă într-un nou bombardament rusesc, a declarat astăzi președintele ucrainean Volodimir Zelenski.
El a amintit că mănăstirea fusese deja lovită săptămâna aceasta de bombardamentele rusești, "în care patru călugări au fost uciși și alți patru au fost grav răniți".Zelenski a spus că mănăstirea găzduiește aproape 300 de civili, inclusiv 60 de copii care se ascund acolo de bombardamente."Mânăstirea a fost distrusă pentru prima dată în epoca sovietică. Apoi a fost reconstruită. Și acum este incendiată de armata rusă", a spus președintele ucrainean, solicitând UNESCO să excludă Rusia pentru această "barbarie". Între timp, Ministerul Apărării al Rusiei a declarat că unitățile sale la nord de Svetogorsk nu "lupta", acuzand forțele ucrainene că "au dat foc" mănăstirii.Mănăstirea Preasfintei Născătoare de Dumnezeu, construită la începutul secolului al XVII-lea, este considerată unul dintre cele mai sfinte locuri din Ucraina de către credincioșii ortodocși, notează AFP. Înainte de război, a atras mii de pelerini în fiecare an.